Per Bergerud

Per Bergerud (født 1956) er en norsk skihopper som var aktiv i 1970- og 1980-årene. Han representerte Svene IL.

 Karriere 
Bergerud debuterte internasjonalt i den tysk-østerrikske hoppuka allerede i 1974, og hans første seier kom i 1978 i Bergiselbakken i Innsbruck, som siden ble å regne som en av hans yndlingsbakker. Han gjentok seieren i samme bakke i 1982, da han også ble nr. tre sammenlagt i hoppuka. I 1979 seiret han i Holmenkollen etter en spennende duell med Johan Sætre. Bergerud opplevde høydepunktet i en lang karriere i  VM 1985 i Seefeld, der han gikk til topps i storbakken og tok bronse i normalbakken. Han var også med på å vinne gull i laghopping i VM 1982 i Oslo.

Verdenscupen i skihopping ble arrangert fra sesongen 1979/80. Bergerud vant fire verdenscuprenn i sin karriere (Vikersund 1980, Engelberg 1981 og 1983, samt Innsbruck 1982). Hans beste sesong sammenlagt var 1982/83-sesongen, hvor han ble nr. fem.

Bergerud vant åtte individuelle NM-gull og mottok fem kongepokaler, og i 1985 ble han tildelt Holmenkollmedaljen. Han deltok i tre vinter-OL, i 1976 i Innsbruck, i 1980 i Lake Placid og i 1984 i Sarajevo.

Han har senere blant annet vært administrerende direktør for skiskytter-VM i Holmenkollen, leder for Skiforeningen, samt leder for Holmenkollrennene, og i 2019 ledet han orienterings-VM i Østfold. I 2020 ble han ansatt som daglig leder for Vikersundbakken, og i 2021 ble han medlem av Hoppkomiteen, men trakk seg etter kort tid ifm. ansettelsesbråket rundt hoppsjef Clas Brede Bråthen.

 Verdenscupseire 
 Nr. Dato Sted Øvelse 1. 2. mars 1980   Vikersund  Skiflyving 2. 25. januar 1981   Engelberg  Stor bakke 3. 3. januar 1982   Innsbruck  Stor bakke 4. 30. januar 1983  Engelberg  Stor bakke

 Referanser 

 Eksterne lenker 


Kategori:Personer fra Flesberg kommune
Kategori:Norske skihoppere
Kategori:Norske forretningsfolk
Kategori:Norgesmestere i skihopp
Kategori:Kongepokalvinnere i skiidrett
Kategori:Verdensmestere i skihopping
Kategori:Vinnere av Holmenkollmedaljen
Kategori:Deltakere for Norge under Vinter-OL 1976
Kategori:Skihoppere under Vinter-OL 1976
Kategori:Deltakere for Norge under Ski-VM 1978
Kategori:Deltakere for Norge under Vinter-OL 1980
Kategori:Skihoppere under Vinter-OL 1980
Kategori:Deltakere for Norge under Ski-VM 1982
Kategori:Deltakere for Norge under Vinter-OL 1984
Kategori:Skihoppere under Vinter-OL 1984
Kategori:Deltakere for Norge under Ski-VM 1984
Kategori:Deltakere for Norge under Ski-VM 1985